На основу члана 41. став 3. Пословника Владе („Службени гласник РС”, бр. 61/06 - пречишћени текст, 69/08, 88/09, 33/10, 69/10, 20/11, 37/11, 30/13, 76/14 и 8/19 - др. уредба), на предлог Министарства грађевинарства, саобраћаја и инфраструктуре,

Одбор за привреду и финансије одређује

ПРОГРАМ ЈАВНЕ РАСПРАВЕ  
О НАЦРТУ ЗАКОНА О БЕЗБЕДНОСТИ У ЖЕЛЕЗНИЧКОМ САОБРАЋАЈУ

1. У поступку припреме Нацрта закона о безбедности у железничком саобраћају, Министарство грађевинарства, саобраћаја и инфраструктуре спроводи јавну расправу о Нацрту закона о безбедности у железничком саобраћају (у даљем тексту: Нацрт закона), који је саставни део овог програма.

2. Јавна расправа о Нацрту закона биће спроведена у периоду од 27. фебруара до 20. марта. 2023. године.

3. Учесници у јавној расправи су представници државних органа и организација, представници заинтересованих привредних субјеката и друга заинтересована лица.

4. Програм јавне расправе о Нацрту закона са Нацртом закона и прилозима утврђеним Пословником Владе биће постављен на интернет страници Министарства грађевинарства, саобраћаја и инфраструктуре www.mgsi.gov.rs и Порталу е-управе.

5. Примедбе, предлози и сугестије достављају се Министарству грађевинарства, саобраћаја и инфраструктуре, Београд, Немањина 22-26, поштом или на e-mail адресу: sektor.zeleznice@mgsi.gov.rs са назнаком „Јавна расправа о Нацрту закона о безбедности у железничком саобраћају”.

6. По окончању јавне расправе, Министарство грађевинарства, саобраћаја и инфраструктуре ће анализирати све примедбе, предлоге и сугестије учесника у јавној расправи и сачинити Извештај о спроведеној јавног расправи.

05 Број: 011-1523/2023

У Београду, 22. фебруара 2023. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРА  Синиша Мали |